জনাব চৌধুরী যাদেরকে অসৎ বলে চিহ্নিত করে তাঁদের বাদ দেয়ার কথা বলছেন, তাদের কিন্তু ত্যাগ-তিতিক্ষায় পরীিিক্ষত একটি বর্নাঢ্য রাজনৈতিক ইতিহাস রয়েছে। অনেকে বছরের পর বছর জেলের ঘানি টেনেছেন। অত্যাচার-নির্যাতন সহ্য করেছেন। জনগনের ভালোমন্দের ভাগিদার হয়েছেন। মহান মুক্তিযুদ্ধসহ প্রতিটি গণতান্ত্রিক আন্দোলনে ভুমিকা রেখেছেন। বঙ্গবন্ধুর সাথে রাজনীতি করেছেন। শেখ হাসিনার পাশে থেকে আওয়ামী লীগকে সংগঠিত করে আবারো বাংলাদেশের বৃহৎ রাজনৈতিক দলে পরিণত করেছেন। দলকে ক্ষমতায় এনে বঙ্গবন্ধু হত্যার বিচার, যুদ্ধাপরাধীদের বিচার সম্পন্ন করেছেন। দেশকে উন্নয়নশীল দেশে পরিণত করতে ভুমিকা রাখছেন। তারা সুবিধাবাদি রাজনীতিবিদ আর ফায়দা লুন্ঠনকারিদের মতো বসন্তের কোকিল নন। সুতরাং কোন্ ব্যক্তি বিশেষকে সুবিধা পাইয়ে দেবার জন্য, কোন ধরনের অকাট্য প্রমাণ ছাড়া জনগনের ভোটে নির্বাচিত আশিভাগ সাংসদেরকে অসৎ বলে চিহ্নিত করা গোটা সরকারকেই প্রশ্নবিদ্ধ করা। আর এই কাজটি সর্বজন শ্রদ্ধেয় আবদুল গাফফার চৌধুরী করবেন তাও জাতি প্রত্যাশা করে না। নতুন রক্ত সঞ্চালণ আমরাও চাই, তবে উড়ে এসে জুড়ে বসাদের দিয়ে নয়। দীর্ঘদিনের রাজনৈতিক প্রক্রিয়ার মাধ্যমে পরিশীলিত নির্ভেজাল স্ফটিকের মতো স্বচ্ছ নতুন রক্ত দিয়ে। নতুন কোন দুষিত রক্ত নয়। জনাব আবদুল গাফফার চৌধুরীর এ ধরনের অনৈতিক আবদার বুড়ো বয়সের ভীমরতিই বলা যেতে পারে।